ສະຕີໝາຍເລກນຶ່ງຂອງສະຫະລັດ ຈັດກິດຈະກໍາສົ່ງເສີມ ການຫລີ້ນກິລາ ຢູ່ທໍານຽບຂາວ (ເບິ່ງວີດີໂອລາວ-ອັງກິດ)
ການປຸກລະດົມໃຫ້ເດັກນ້ອຍຫລີ້ນກິລາ ອອກກໍາລັງກາຍນີ້ ແມ່ນແນໃສ່ເພື່ອແກ້ໄຂ ບັນຫາຄວາມອ້ວນພີ ຈົນເກີນໄປ ຂອງເດັກນ້ອຍ ໃຫ້ໄດ້ພາຍໃນຊົ່ວຄົນລຸ່ນນຶ່ງ.
ໃນຕອນບ່າຍທີ່ມີແສງແດດອຸ່ນຂອງວັນທີ 6 ເດືອນຕຸລາ ຜ່ານມານີ້ ສະຕີໝາຍເລກນຶ່ງຂອງ ສະຫະລັດ ທ່ານນາງ ມີແຊລ ໂອບາມາ ໄດ້ເປັນເຈົ້າພາບຕ້ອນຮັບທີມຊາດບານເຕະແມ່ຍິງ ຂອງສະຫະລັດ ແລະເດັກນ້ອຍຈາກເຂດທ້ອງຖິ່ນກຸ່ມນຶ່ງ ທີ່ໄດ້ມີໂອກາດຫລິ້ນກິລາບານ ເຕະກັບສະມາຊິກທີມຊາດບານເຕະແມ່ຍິງ ຢູ່ສະໜາມຫຍ້າດ້ານໃຕ້ຂອງທໍານຽບຂາວ ຜູ້ ສື່ຂ່າວວີໂອເອ Tala Hadavi ມີລາຍລະອຽດເລື້ອງນີ້ ຊຶ່ງທອງປານຈະນໍາມາສະເໜີທ່ານ ໃນຕົ້ນປີກາຍນີ້, ສະຕີໝາຍເລກນຶ່ງຂອງສະຫະລັດ ທ່ານນາງ ມີແຊລ ໂອບາມາ ໄດ້ເປີດ ສາກທໍາການປຸກລະດົມທີ່ມີຄວາມມຸ້ງຫວັງສູງ ທີ່ໃສ່ຊື່ວ່າ“Let's Move” ຫລື “ມາພາກັນ ເຄື່ອນໄຫວເໜັງຕິງເຖາະ ” ການປຸກລະດົມນີ້ແມ່ນເພື່ອແນໃສ່ ແກ້ໄຂບັນຫາຄວາມອ້ວນ ພີຈົນເກີນໄປຂອງເດັກນ້ອຍ ໃຫ້ໄດ້ພາຍໃນຊົ່ວຄົນລຸ່ນນຶ່ງ ທ່ານນາງໂອບາມາກ່າວຕໍ່ ພວກເດັກນ້ອຍເຫລົ່ານັ້ນວ່າ: ການປຸກລະດົມທີ່ມີຫົວຂໍ້ວ່າ “ມາພາກັນເຄື່ອນໄຫວເຖາະ” ພົວພັນກັບຫລາຍໆພາກສ່ວນ ແລະການເປັນພາຄີກັນໃນ ຫລາຍໂຄງການ ນຶ່ງໃນໂຄງ ການທີ່ເບົາໆນັ້ນ ແມ່ນກ່ຽວ ຂ້ອງກັບງານກິລາທີ່ຈັດຂຶ້ນ ໃນເດີ່ນຫຍ້າດ້ານໃຕ້ຂອງ ທໍານຽບຂາວ ສໍາລັບງານມື້ນີ້ ແມ່ນມີນັກເຕະບານ 6 ຄົນ ຈາກທີມຊາດຍິງຂອງສະຫະລັດ ມາສະແດງໃຫ້ພວກເດັກນ້ອຍໄດ້ເບິ່ງ ໄດ້ຊົມການຝຶກເຕະບານບາງຢ່າງຢູ່ເດີ່ນຫຍ້າ ຊຶ່ງນັບ ວ່າເປັນກຽດອັນພິເສດແລະໜ້າຕື່ນເຕັ້ນດີໃຈທີ່ສຸດສໍາລັບພວກນັກເຕະບານນ້ອຍໆເຫລົ່ານັ້ນ ການອອກກໍາລັງກາຍແມ່ນສິ່ງນຶ່ງທີ່ສະຕີໝາຍເລກນຶ່ງຂອງສະຫະລັດມັກສຸດໃຈ ແລະໃນມື້ນີ້ ທ່ານ ນາງກໍບໍ່ຢ້ານທີ່ຈະສະແດງໃຫ້ຄົນອື່ນເບິ່ງ ທ່ານນາງແລ່ນອ້ອມເດີ່ນກັບເດັກນ້ອຍ ແລະຊຸກຍູ້ໃຫ້ ພວກເຂົາຝຶກຫັດອອກກໍາລັງກາຍໃນຫລາຍໆແບບ ທ່ານນາງບອກພວກ ເດັກນ້ອຍວ່າ: ໃນໄລຍະສາມທົດສະວັດຜ່ານ ມານີ້ ຈໍານວນເດັກນ້ອຍທີ່ອ້ວນ ພີຈົນເກີນໄປ ຢູ່ໃນສະຫະລັດ ໄດ້ເພີ້ມຂຶ້ນສາມເທົ່າໂຕ ປັດຈຸ ບັນນີ້ ເດັກນ້ອຍ 1 ຄົນໃນ 3 ຄົນໃດຢູ່ໃນອາເມຣິກາ ແມ່ນນໍ້າໜັກເກີນ ຫລືອ້ວນພີຈົນ ເກີນໄປ ທ່ານນາງມີແຊລ ໂອບາມາ ສະຕີໝາຍເລກນຶ່ງຂອງສະຫະລັດ ຢາກເຮັດໃຫ້ມີ ຄວາມປ່ຽນແປງໃນສະພາບການອັນນັ້ນໃນທາງທີ່ດີຂຶ້ນ ກ່ອນທີ່ທ່ານບາຣັກ ໂອບາມາ ສາມີຂອງທ່ານນາງ ຈະພົ້ນຈາກຕໍາແໜ່ງປະທານາທິບໍດີຫລືຍ້າຍອອກຈາກທໍານຽບຂາວໄປ